
Várdomb község Német Nemzetiségi Önkormányzat ülése


Jelen vannak:

Jelenléti ív


Holcz Marianna elnök köszöntötte a megjelenteket, megállapította, hogy az ülésen a képviselők egy fő kivételével jelen vannak, így az ülés határozatképes. Javasolta, hogy a jegyzőkönyv-hitelesítő Vári Józsefné legyen. A javaslatot a képviselő-testület 3 egyhangú igen szavazattal, tartózkodás és ellenszavazat nélkül elfogadta.


Az elnök ezután javaslatot tett a meghívóban szereplő napirendi pontok elfogadására. A javaslatot a képviselők elfogadták, módosítási indítvány nem érkezett, így a napirendi pontokat a képviselők 3 igen szavazattal, tartózkodás és ellenszavazat nélkül egyhangúlag elfogadták.

1. Beszámoló az elmúlt időszak eseményeiről 


Holcz Marianna elnök elmondta, a legutóbbi ülés óta részt vett a Tolna Megyei Német Kisebbségi Önkormányzatok Szövetségének ülésén, melyen elbírálták a tagok által benyújtott pályázatokat. Várdomb község Német Nemzetiségi Önkormányzata 50 000 Ft-ot nyert pályázatán, melyet a Márton nap szervezésére fordított. A szövetség ülésén beszámoltak továbbá a nemzetiségi törvény várható módosításairól. 


Holcz Marianna elnök ezután beszámolt az eddigi három kötetlen beszélgetésről, amelyet Várdomb község Német Nemzetiségi Önkormányzata abból a célból szervezett, hogy a Várdombon beszélt sváb nyelv felelevenedhessen. Elmondta, a 2012-es évben minden hónap utolsó péntek délutánján szervezik meg a beszélgetést.


Az elnök beszámolóját a képviselő-testület 3 egyhangú igen szavazattal, tartózkodás és ellenszavazat nélkül elfogadta. 

2. A 2011-es év értékelése


Holcz Marianna elnök elmondta, hogy Várdomb község Német Nemzetiségi Önkormányzata a 2011-es évben igyekezett támogatást nyújtani mindazoknak, akik valamilyen formában továbbviszik hagyományainkat. Ennek megfelelően az általános iskola diákjai tankönyvtámogatás, színházlátogatás szervezése és a legjobb nyolcadikos németesnek járó vándorkupa és díj odaítélése keretében, valamint a Nemzetiségi Nap megszervezéséhez kaptak támogatást. Várdomb község felsőoktatásban részt vevő diákjai a Bursa Hungarica ösztöndíj keretében, a német nemzetiségi középfokú oktatásban részt vevők pedig iskolakezdési hozzájárulás formájában részesültek támogatásban. 


Várdomb község Német Nemzetiségi Önkormányzata 2011-ben is több rendezvény szervezője, vagy társ-szervezője volt. Megszervezésre került a Sváb bál, az Elszármazottak Találkozója, a Márton nap, Sváb beszélgetések, illetve a Chriskindlspiel. 


Önkormányzatunk több sikeres pályázat során tudta kiegészíteni állami támogatását, így összesen 200 000 Ft pályázati pénzhez jutott. 

3. A Chriskindlspiel szervezési feladatainak megbeszélése


Várdomb község Német Nemzetiségi Önkormányzata 2011. december 23-án rendezi meg Várdombon a hagyományos Chriskindlspiel-t. A képviselők véglegesítették, hogy mely szereplők és mely családok azok, akik a rendezvényen részt szeretnének venni.

4. A sváb bál szervezési feladatainak megbeszélése 


Várdomb község Német Nemzetiségi Önkormányzata 2012. február 4-én szervezi meg hagyományos Sváb bálját, melyre a ROYAL zenekar felbomlása miatt új zenekart kért fel. A képviselők megbeszélték a rájuk váró feladatokat a rendezvény sikere érdekében.

5. Egyebek


Várdomb község Német Nemzetiségi Önkormányzata képviselő-testülete határozott a 2011-es év pénzmaradványának feladattal terheléséről és a következő határozatot hozta: 



21/2011.12.19./NNÖ számú határozat 



Várdomb község Német Nemzetiségi Önkormányzata feladattal terheli a 2011-es 

évben fel nem használt állami támogatását, melyet 2012-ben a Sváb bál 



lebonyolítására, az év eleji tagdíjak kifizetésére és a folyóiratok előfizetésére kíván 

felhasználni.


Várdomb község Német Nemzetiségi Önkormányzata a 2012-es évben 2 példányban rendeli meg a Neue Zeitung folyóiratot, illetve 5 példányban a Deutscher Kalender-t.


 Várdomb község Német Nemzetiségi Önkormányzata a 2012-es évben minden hónap utolsó péntekén szervezi meg a sváb beszélgetést, melynek célja a sváb nyelv felelevenítése és gyakorlása.


 Várdomb község Német Nemzetiségi Önkormányzata pályázatot nyújt be a Tolna megyei Német Kisebbségi Önkormányzatok Szövetségéhez 100 000 Ft értékben, mellyel színházlátogatásra  pályázik. A képviselő-testület erről a következő határozatot hozta:



22/2011.12.19./NNÖ számú határozat 



Várdomb község Német Nemzetiségi Önkormányzata pályázatot nyújt be a Tolna 

megyei Német Kisebbségi Önkormányzatok Szövetségéhez 100 000 Ft értékben, 

mellyel színházlátogatásra  pályázik.


Mivel egyéb hozzászólás, felvetés nem érkezett, az elnök megköszönte képviselő-társainak a munkát és az ülést bezárta.

Várdomb, 2011. december 19.



Holcz Marianna
Nagyné Pohlon Mónika
    Vári Józsefné



        elnök 

       megb.jegyző

    jkv.-hitelesítő

